Jèrevan Երևան 2018 Jèrevan ła xe ła cavedał e ła sità pì popołoxa del Armenia. Łe testimonianse archeołóxeghe łe ga permetuo de scuvrir che na forteza miłidar ciamà e rixałente al règno de Urartu xe stà fondà dove deso sorze Èrivan inte el 782 a.C., par vołontà de Argistis I. Da ełora, tal łogo el xe senpre stà de fondamentałe inportansa stratègeca sicom croxevia de łe rote carovanère che łe cołegava l'Eoropa al'India. El sentro abità el xe stà ciamà Yerevan a partir dal VII sècoło a.C., co ła deventa ła cavedałe armena al tenpo de ła dominasion persiana. Propro a cauxa de ła soa inportansa stratègeca, Èrivan ła xe stà a łongo contexa intrà ła Persia e l'inpero otoman. Inte el 1827 ła xe stà ocupà da ła Rusia e formalmente dà a sta qua da ła Persia inte el 1828. Dopo ła rivołusion bolsevica del 1917, ła xe stà par tre ani ła cavedałe dell'Armenia indipendente, par deventar inte el 1920 ła cavedałe de ła Repùblica Sociałista Soviètega armena. En sèvito al cołaso dell'Union Soviètega, inte el 1991 Èrivan ła xe devegnua ła cavedałe de ła neonata repùblica armena.